Neljapäeval, 13. septembril kell 18.00 avatakse Kumu kunstimuuseumis suuremahuline Kaarel Kurismaa retrospektiivnäitus „Kollase valguse orkester“.
#000001
Nüüd, mil Eestis on tekkinud tõsiselt võetav helikunstiskeene, on Kurismaa märgilisus üha kesksemal kohal. Tema kultuslik staatus teatud noorte kunstnike seas kinnistus juba sajandivahetusel.
#000004
Kaarel Kurismaa erilisus väljendub leidmaterjalide, mööbliosade ning neid liikuma, helisema ja vilkuma paneva elektroonika metamorfoosis. Tema liikuvad ja ümisevad objektid toimivad justkui hingestatud masinatena. Kaarel Kurismaa loomingut võib läbi erinevate perspektiivide kõrvutada näiteks Jean Tinguely, Bruno Munari, Robert Rauschenbergi ja kaasaegsetest kunstnikest Fischli&Weissi loominguga.
#000005
1970. aastatel viljeles Kurismaa popkunsti sugemetega heli-, valgus- ja kineetilist kunsti ning leidis avaliku väljundi, esinedes progeroki ansambliga Mess. Järgmisel kümnendil pöördus tema tähelepanu eelkõige joonis- ja nukufilmidele ning arvukatele avaliku ruumi objektidele, sh Tallinna Postimaja hävinud eskalaatori objektile, mis tekitas omal ajal palju vastuolulisi tundeid. 1990. aastatel hakkas Kurismaa viljelema peamiselt heliinstallatsiooni ja -skulptuuri, tehes kannapöörde nüüdisaegse vormikeele poole ning uue sajandi alguses leidis ta uue põlemise koos noorte kunstnike eksperimentaalprojektiga metabor.
#000006
Olulisel kohal Kurismaa loomingus on avaliku ruumi objektid, millest tänaseks on säilinud vähe. Samas kuuluvad teostamata objektide kavanditest nähtuvad ideed vaieldamatult tema loomingu juurde. Näitusel on välja pandud valik olulisematest kavanditest koos makettide ja fotodega. Käesoleva näituse jaoks on restaureeritud mitmeid objekte, sh ka neid, mida ei ole aastakümneid näitustel eksponeeritud.
#000007
Näitus „Kollase valguse orkester“ on osa Kumu kunstimuuseumi avangardiklassikute sarjast ning jääb Kumu kunstimuuseumi 4. korruse B-tiivas avatuks 23. veebruarini 2019.
#000008
Näitusega kaasnevaid programme näeb KUMU kodulehelt
#000009
12. jaanuarini on Kumu kaasaegse kunsti galeriis avatud eesti helikunsti ajaloole ja kaasajale keskenduv näitus „Sünkroonist väljas. Helikunstist vaatega minevikku”, mille kureerisid Kati Ilves ja Ragne Nukk.
#000010
„Taimer” mõõdab Kunstihoones aja- ja ruumikogemusi
#000011
„Taimer” mõõdab aega, tiksub, seob mineviku järgmiste aegadega, vanima uusimaga jne. Nii ka Tallinna Kunstihoone galeriis avatud näitus „Taimer”, mis arenes algsest plaanist teha kummardus siinmaise heli- ja kineetilise kunsti pioneerile Kaarel Kurismaale aegamööda järgmisigi generatsioone – nimeliselt Raul Kellerit, Mari-Liis Rebast ja Karl Saksa – haaravaks projektiks.
#000012